Diari Oficial de la Generalitat Valenciana


Sumari del DOGV 5004, del 12-05-2005 (2005/4623)

RESOLUCIÓ de 20 d'abril de 2005, del director general d'Energia, per la qual s'atorga a Iberdrola Distribución Eléctrica, SAU, autorització administrativa i s'aprova el projecte tècnic d'execució per a l'ampliació de la subestació transformadora de 132/66/20 kV denominada ST Benicarló, situada en el terme municipal de Benicarló (Castelló). ATRCCT/2004/10/12. Expedient 1616/05.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5004

Data del DOGV
:   12-05-2005

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2005/4623


Data del document
:   20-04-2005

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Benicarló
    * empresa privada
    * subministrament d'energia elèctrica

RESOLUCIÓ de 20 d'abril de 2005, del director general d'Energia, per la qual s'atorga a Iberdrola Distribución Eléctrica, SAU, autorització administrativa i s'aprova el projecte tècnic d'execució per a l'ampliació de la subestació transformadora de 132/66/20 kV denominada ST Benicarló, situada en el terme municipal de Benicarló (Castelló). ATRCCT/2004/10/12. Expedient 1616/05. [2005/X4623]
  
Antecedents de fet
  
Primer. Amb data 28 de setembre de 2004, Iberdrola Distribución Eléctrica, SAU (d'ara endavant Iberdrola) va sol·licitar davant del Servici competent en matèria d'energia de Castelló que se li concedira autorització administrativa i l'aprovació del projecte d'execució per a l'ampliació de la subestació transformadora de 132/66/20 kV denominada ST Benicarló, situada en terrenys de la seua propietat en la carretera Benicarló-Sant Mateu i Camí Vell de Càlig en el terme municipal de Benicarló (Castelló), i va adjuntar el projecte tècnic de la instal·lació esmentada firmat per l'enginyer industrial, Sr. Rafael Adobes Golfe i visat pel Col·legi d'Enginyers Industrials de València amb data 3 de setembre de 2004.
  
Segon. Es va iniciar la informació pública del projecte i es va publicar en el Butlletí Oficial de la Província de Castelló, amb data 24 de febrer de 2005, i en el Diari Oficial de la Generalitat Valenciana, d'11 de març de 2005, segons el que establix l'article 125 del Reial Decret 1.955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica. D'acord amb la documentació que hi ha en l'expedient, no s'han presentat al·legacions a la mencionada sol·licitud dins del termini establit reglamentàriament.
  
Tercer. Que, amb data 14 de març de 2005, es va rebre un ofici de l'Àrea d'Urbanisme de l'Ajuntament de Benicarló en el qual s'emet informe favorable sobre les obres sol·licitades en el projecte atés que no interferix amb els plans d'ordenació aprovats pel municipi i es tracta d'un sòl qualificat d'urbanitzable industrial.
  
Quart. Per part del personal tècnic del Servici Territorial d'Energia es va emetre un informe favorable de 15 de novembre de 2004.
  
Cinqué. Que d'acord amb el projecte presentat l'objecte de la sol·licitud és satisfer les necessitats de demanda en la zona amb garanties de seguretat i regularitat, així com facilitar les operacions de manteniment.
  
Fonaments de dret
  
Primer. Que d'acord amb l'article 38 del Reial Decret 1955/2000, d'1 de desembre, pel qual es regulen les activitats de transport, distribució, comercialització i procediments d'autorització d'instal·lacions d'energia elèctrica, les instal·lacions l'autorització de les quals se sol·licita constituïxen instal·lacions de distribució elèctrica.
  
Segon. Que l'article 40.3 de la Llei 54/1997, de 27 de novembre, del Sector Elèctric, establix que les autoritzacions d'instal·lacions de la xarxa de distribució d'energia elèctrica seran atorgades per l'administració competent, sense perjuí de les concessions i autoritzacions que siguen necessàries, d'acord amb altres disposicions que siguen aplicables i, en especial, les relatives a l'ordenació del territori i al medi ambient
  
Tercer. Que la sol·licitud ha complit els tràmits establits tant en la Llei 54/1997, com en el Reial Decret 1955/2000.
  
Quart. Que Iberdrola Distribución Eléctrica, SAU, està inscrita definitivament en la Secció 1a del Registre Administratiu de Distribuïdors, Comercialitzadors i Consumidors Qualificats de la Direcció General de Política Energètica i Mines del Ministeri d'Indústria, Turisme i Comerç.
  
Cinqué. Que la Direcció General d'Energia és competent per a la resolució del present expedient, d'acord amb el que disposa l'article 16 del Decret 118/2004, d'1 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.
  
Esta Direcció General d'Energia resol:
  
Primer. Atorgar a Iberdrola Distribución Eléctrica, SAU, autorització administrativa per a l'ampliació de la subestació transformadora de 132/66/20 kV denominada ST Benicarló, situada en terrenys de la seua propietat en la carretera Benicarló-Sant Mateu i Camí Vell de Càlig en el terme municipal de Benicarló (Castelló), les característiques principals de la qual són:
  
Instal·lació d'una nova posició de línia en 132 kV que consta
  
D'un transformador de tensió amb capacitat (132.000/Ö3 /110/Ö3-110 V.
  
D'un seccionador tripolar, comandament manual, a posada a terra.
  
De tres transformadors d'intensitat 400-800/5-5-5 A.
  
D'un seccionador tripolar de connexió a barres, amb comandament manual
  
Un interruptor tripolar de 132 kV, 3150 A, 40 ca.
  
Pressupost: 122.859,73 €
  
Segon. Aprovar el projecte d'execució i sotmetre'l a les condicions següents:
  
Les obres hauran de realitzar-se d'acord amb el projecte presentat amb les variacions que, si és el cas, se sol·liciten i autoritzen.
  
El termini de posada en marxa serà de 6 mesos, comptadors des de la notificació de la present resolució.
  
El titular informarà de l'acabament de les obres al Servici Territorial d'Energia de Castelló a l'efecte de reconeixement definitiu i extensió de l'acta de posada en marxa.
  
L'administració deixarà sense efecte la present resolució en el moment en què observe l'incompliment de les condicions imposades en estes.
  
Contra la present resolució, que no posa fi a la via administrativa, podrà interposar-se recurs d'alçada davant el secretari autonòmic d'Infraestructures en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.